Մարքեզիի դիմանկարը, հեղինակ՝ Սոլոմոն Սոլոմոն ժոզեֆ
Մարքեզիի ուրվանկարը, հեղինակ՝ Ջոն Սինգեր Սարջենթ (մոտ․ 1910 թվական)
**Բլանշ Մարքեզի** (ապրիլի 4, 1863(1863-04-04), Փարիզ - դեկտեմբերի 15, 1940(1940-12-15), Լոնդոն, Միացյալ Թագավորություն), ֆրանսիացի մեցցո-սոպրանո և վոկալի ուսուցչուհի, որը հայտնի է Ռիխարդ Վագների ստեղծագործությունների իր մեկնաբանություններով։

Գերմանացի հանրահայտ վոկալի ուսուցչուհի Մաթիլդա Մարքեզիի դուստրը։

Վաղ կյանք և կարիերա
-------------------

Ծնվել է Փարիզում 1863 թվականի փետրվարին։ Կրթություն ստանալու համար հաճախել է գիշերօթիկ դպրոցներ Գերմանիայի Մայնի Ֆրանկֆուրտ քաղաքում, ապա նաև Փարիզում։ Թեև սկզբում կրթություն էր ստանում ջութակահար դառնալու համար, 1881 թվականին որոշել է զբաղվել երգեցողությամբ ու առաջին անգամ համերգով հանդես եկել 1896 թվականին Լոնդոնի Queen's Hall համերգային դահլիճում։ Օպերային քննադատներին դուր չի եկել նրա տեխնիկական վարպետությունը, բայց գնահատել են մեկնաբանական ունակությունը։ Վոկալի ուսուցչուհի աշխատելու ընթացքում դասվանդել է այնպիսի երգչուհիների, ինչպիսիք են՝ բրիտանացի կոնտրալտոներ Մյուրիել Բրանսկիլը և Աստրա Դեսմոնդը։ 1890-ական թվականներին Անգլիայում առաջին անգամ ներկայացրել է Սեսիլ Շամինադի ստեղծագործություններից։ Մարտին Շոուի «Heffle Cuckoo Fair» երգը նվիրված է նրան։ Հրաժեշտի համերգով հանդես է եկել 1938 թվականին՝ մահից երկու տարի առաջ։

Անձնական կյանք
--------------

Մարքեզին ունեցել է երկու քույր՝ Թերեզան ու Ստելլան, իսկ ծնողները Մաթիլդա Մարքեզին ու Սալվատորե դե Կաստրոնեն էին (Պալերմոյի մարքիզը, այստեղից էլ՝ Մարքեզի բեմական անվանումը)․ հայրը նաև օպերային երգիչ և վոկալի ուսուցիչ էր, որը 1848 թվականի իտալական հեղափոխության կարկառուն դեմքերից էր։ Նախ ամուսնացել է Վիեննայում, բարոն Ալեքսանդր վոն Պոդրագիի հետ, որից ունեցել է երեք որդի՝ Լեոպոլդ, Ֆրից և Էռնստ։ Նացիստներն ու Ավստրիայի Դեմոկրատական կուսակցությունը Լեոպոլդին պետության թշնամի են հայտարարել և ունեզրկել։ Ֆրիցին Ավստրիայում 1948 թվականին սպանել են ավստրիացի նացիստները, իսկ Էռնստին վտարել են գերմանական Դախաու քաղաքը, որտեղից նա փախել է Ամերիկայի Միացյալ Նահանգներ։ Լոնդոնցի բարոն Անդրե Անզոն-Կակամիսին նրա երկրորդ ամուսինն էր, որի հետ ամուսնացել է 1894 թվականին և ունեցել մեկ որդի՝ բարոն Ջերոմ Անզոն-Կակամիսիին։ Վերջինս որպես ընդդիմադիր ու ֆրանսիական հետախուզության աշխատակից սպանվել է 1945 թվականի փետրվարին Ավստրիայի Մաուտհաուզեն համակենտրոնացման ճամբարում նացիոնալ-սոցիալիստների կողմից։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4 5 6 7 8  Archivio Storico Ricordi — 1808.
3. ↑  Sorabji, Kaikhosru Shapurji (1986). *Mi Contra Fa: The Immoralisings of a Machiavellian Musician*. Da Capo Press. էջ 133.
4. 1 2  Wood, Joseph Henry (1871). *My Life of Music*. Ayer Publishing. էջ 148. ISBN 0-8369-5820-9.
5. ↑  Summers, Jonathan. «CECILE CHAMINADE». *NAXOS*. NAXos. Վերցված է 2014 թ․ փետրվարի 26-ին.
6. ↑  «Blanche Marchesi». *Opera News*. **37** (19). 1973. «Blanche Marchesi gave her farewell concert in 1938, aged seventy-five...»
7. ↑  Hetherington, John Aikman (1967). *Melba: a Biography*. Faber & Faber. էջ 62.

Աղբյուրներ
----------

* *Singer's pilgrimage* By Blanche Marchesi
* Bach Cantatas

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz |
|  |
| Բառարաններ և հանրագիտարաններ | Բրիտանիկա (12-րդ) |
|  |
| 

|  Չափորոշչային վերահսկողություն |
| --- |
|  |
| BNF: 124044962 · GND: 116760052 · ISNI: 0000000079736109 · LCCN: n50041813 · PTBNP: 167500 · LIBRIS: 307304 · VIAF: 37182532 · WorldCat VIAF: 37182532 |

 |

 |